CELEX: 62014CN0427
Language: hr
Date: 2014-09-18 00:00:00
Title: Predmet C-427/14: Zahtjev za prethodnu odluku koji je 18. rujna 2014. uputio Augstākā tiesa (Latvija) – Valsts ieņēmumu dienests protiv SIA „Veloserviss”

24.11.2014   
            
            
               HR
            
            
               Službeni list Europske unije
            
            
               C 421/21
            
         Zahtjev za prethodnu odluku koji je 18. rujna 2014. uputio Augstākā tiesa (Latvija) – Valsts ieņēmumu dienests protiv SIA „Veloserviss”
   (Predmet C-427/14)
   2014/C 421/30
   Jezik postupka: latvijski
   
      Sud koji je uputio zahtjev
   
   Augstākā tiesa
   
      Stranke glavnog postupka
   
   
      Žalitelj: Valsts ieņēmumu dienests
   
      Druga stranka u žalbenom postupku: SIA „Veloserviss”
   
      Prethodna pitanja
   
   
               1)
            
            
               Treba li članak 78. stavak 3. Uredbe Vijeća (EEZ) br. 2913/92 (1) od 12. listopada 1992. o Carinskom zakoniku Zajednice tumačiti na način da načelo zaštite legitimnih očekivanja ograničava preispitivanje rezultata prve naknadne provjere i mogućnost provođenja nove?
            
         
               2)
            
            
               Može li se nacionalnim pravom države članice ustanoviti postupak za provedbu naknadnih provjera iz članka 78. stavka 3. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice te utvrditi ograničenja u pogledu revizije njihovih rezultata?
            
         
               3)
            
            
               Treba li članak 78. stavak 3. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice tumačiti na način da se nacionalnim pravnim propisom može ograničiti revizija rezultata prve naknadne provjere, u slučaju primitka informacije koja nije bila poznata u vrijeme donošenja odluke o toj provjeri, a prema kojoj su carinski propisi primijenjeni na temelju netočnih ili nepotpunih podataka?
            
         
      (1)  (SL L 302, str. 1.) (SL, posebno izdanje na hrvatskom jeziku, poglavlje 2., svezak 2., str. 110.)